Τζίπι Λίβνι

Η Τζίπι Λίβνι (8 Ιουλίου 1958) είναι πολιτικός από το Ισραήλ, υπουργός Εξωτερικών της χώρας και εντολοδόχος πρωθυπουργός της χώρας. Εξελέγη πρόεδρος του κόμματος Καντίμα στις 17 Σεπτεμβρίου του 2008.Israel's Foreign Minister wins party election New York Times, 18 Σεπτεμβρίου 2008 Έπειτα από την αποτυχία της να συμφωνήσει με διάφορα κόμματα για σχηματισμό νέας κυβέρνησης, προκήρυξε πρόωρες εκλογές, οι οποίες διεξήχθησαν στις 10 Φεβρουαρίου του 2009. Στο μεσοδιάστημα επικεφαλής υπηρεσιακής κυβέρνησης παρέμεινε ο παραιτηθείς πρωθυπουργός Εχούντ Ολμέρτ. Η Λίβνι ομιλεί αγγλικά και γαλλικά, εκτός από τη μητρική της γλώσσα, που είναι τα εβραϊκά. Το 2004 τιμήθηκε με το βραβείο Abirat Ha-Shilton ("Ποιότητα στη Διοίκηση") .

 Πρώτα χρόνια και εκπαίδευση 
Γεννήθηκε στις 8 Ιουλίου του 1958 στο Τελ ΑβίβGovernment 31 The Knesset και ο πατέρας της γεννήθηκε στην Πολωνία.News in Brief  Haaretz Ο τελευταίος την περίοδο 1974-1984 θήτευσε ως βουλευτής στην Κνεσέτ με το κόμμα Λικούντ.

Η Λίβνι υπηρέτησε στις Ένοπλες Δυνάμεις της χώρας της και εργάστηκε για τη Μοσάντ σχεδόν επί δύο χρόνια στις αρχές της δεκαετίας του 1980, για να παραιτηθεί το 1983. Στη συνέχεια παντρεύτηκε τον Ναφτάλι Σπίτσερ (με τον οποίο απέκτησε 2 παιδιά) και ολοκλήρωσε τις νομικές σπουδές της. Αποφοίτησε από τη Νομική Σχολή του πανεπιστημίου Μπαρ Ιλάν και εργάστηκε ως δικηγόρος επί δεκαετία. Σήμερα ζει στο Τελ Αβίβ.

 Πολιτική σταδιοδρομία 
Η κάθοδός της στην πολιτική έγινε το 1996, οπότε και απέτυχε να εκλεγεί βουλευτής. Ωστόσο, διορίστηκε επικεφαλής μιας αρχής κυβερνητικού οργανισμού που επέβλεπε την ιδιωτικοποίηση διαφόρων εταιρειών. Το 1999 εξελέγη για πρώτη φορά μέλος της Κνεσέτ με το κόμμα Λικούντ. Τον Ιούλιο του 2001 διορίστηκε από τον πρωθυπουργό Αριέλ Σαρόν στο αξίωμα της υπουργού αρμόδιας για την περιφερειακή συνεργασία και στη συνέχεια άλλαξε πολλά χαρτοφυλάκια, μεταξύ των οποίων εκείνο της Γεωργίας, της Απορρόφησης Μεταναστών και του Οικισμού και Δημοσίων Έργων. Την 1η Οκτωβρίου του 2005 ανέλαβε επίσημα υπουργός Δικαιοσύνης.Behind the Lines: And who, may we ask, is Tzipi Livni? Jerusalem Post, Accessed 30 Απριλίου 2007

Στις 20 Νοεμβρίου του 2005 η Λίβνι ακολούθησε τον Σαρόν και τον Ολμέρτ στο νεοσυσταθέν κόμμα Καντίμα. Διορίστηκε υπουργός Εξωτερικών, διατηρώντας παράλληλα το χαρτοφυλάκιο της Υπουργού Δικαιοσύνης, έπειτα από τις μαζικές παραιτήσεις υπουργών στο κόμμα Λικούντ. Τον Μάρτιο του 2006 εξελέγη βουλευτής της Κνεσέτ με το κόμμα Καντίμα.

Η νέα κυβέρνηση (31η) ορκίστηκε στις 4 Μαΐου του 2006 και σε αυτήν η Λίβνι ανέλαβε αντιπρόεδρος της κυβέρνησης, διατηρώντας ταυτόχρονα το Υπουργείο Εξωτερικών. Την περίοδο εκείνη δεν ήταν Υπουργός Δικαιοσύνης, ωστόσο ανέκτησε το χαρτοφυλάκιο την περίοδο από τις 29 Νοεμβρίου του 2006 ως τις 7 Φεβρουαρίου του 2007.

Μετά τη διεξαγωγή των βουλευτικών εκλογών του 2006, η Λίβνι περιγραφόταν ως "η δεύτερη πιο ισχυρή πολιτική μορφή του Ισραήλ". Είναι η δεύτερη γυναίκα στη χώρα της που έγινε υπουργός εξωτερικών, μετά την Γκόλντα ΜέιρΡιζοσπάστης, Τζίπι Λίβνι, 21 Σεπτεμβρίου 2008.. Το 2007 συμπεριλήφθηκε στον κατάλογο με τις 100 προσωπικότητες που επηρεάζουν περισσότερο τις τύχες του κόσμου (Time 100). Το περιοδικό Forbes την κατέταξε 40ή στον κατάλογο με τις 100 ισχυρότερες γυναίκες στον κόσμο το 2006,#40 Tzipora Livni Forbes, 31 Αυγούστου 2006 39η το 2007,The 100 Most Powerful Women Forbes, 30 Αυγούστου 2007 και 52η το 2008.The Most Powerful 100 Women sorted by rank Forbes, 27 Αυγούστου 2008

Έγινε το πρώτο μέλος του υπουργικού συμβουλίου που διαχώρισε τις τρομοκρατικές ενέργειες από τις αντάρτικες επιθέσεις Παλαιστινίων εναντίον του ισραηλινού στρατού. Τις σχετικές δηλώσεις τις έκανε στην αμερικανική τηλεοπτική εκπομπή Nightline, που μαγνητοσκοπήθηκε στις 28 Μαρτίου του 2006.Journal of International Criminal Justice Advance Access 15 Δεκεμβρίου 2006, Oxford University press, The Multifaceted Criminal Notion of Terrorism in International Law του Antonio Cassese Το 2007 συναντήθηκε με τον Παλαιστίνιο πρωθυπουργό Σαλάμ Φαγιάντ, με σκοπό να βελτιωθούν οι συνθήκες διαβίωσης του παλαιστινιακού λαού.

Στις 2 Μαΐου του 2007 η Λίβνι ζήτησε την παραίτηση του πρωθυπουργού Ολμέρτ εν μέσω της δημοσίευσης του προσωρινού πορίσματος της επιτροπής Βίνογκραντ. Η ίδια προσφέρθηκε να αναλάβει την ηγεσία του Καντίμα αν παραιτούνταν ο Ολμέρτ.Olmert's Survival Prospects Dim Amid Livni Challenge Bloomberg, 3 Μαΐου 2007 Ωστόσο, ο Ολμέρτ δεν παραιτήθηκε και η απόφαση της ίδιας να παραμείνει στην κυβέρνησή του προκάλεσε σχόλια.

 Εκλογή στην ηγεσία του Καντίμα και εντολοδόχος πρωθυπουργός 
Οι εκλογές για νέο ηγέτη στο κόμμα Καντίμα διεξήχθησαν στις 17 Σεπτεμβρίου του 2008. Ο Ολμέρτ αποφάσισε να μην είναι ξανά υποψήφιος και δήλωσε ότι θα παραιτούνταν από την πρωθυπουργία μετά τις εκλογές. Οι κύριοι διεκδικητές της ηγεσίας του κόμματος ήταν η Λίβνι και ο Σαούλ Μοφάζ. Με διαφορά μόλις 431 ψήφων (1%). νικήτρια αναδείχθηκε η Λίβνι. Ο Ολμέρτ παραιτήθηκε επίσημα στις 21 Σεπτεμβρίου του 2008 και ο πρόεδρος Σιμόν Πέρες την επόμενη ημέρα έδωσε εντολή σχηματισμού κυβέρνησης στη Λίβνι.Olmert formally submits his resignation to Peres Haaretz, 21 Σεπτεμβρίου 2008Peres entrusts Livni with forming gov't The Jerusalem Post, 23 Σεπτεμβρίου 2008 Η τελευταία άρχισε δύσκολες διαβουλεύσεις με το κόμμα Σας και με άλλους κυβερνητικούς εταίρους του Καντίμα.Israel's Livni now in battle for premiership AFP, 7 Σεπτεμβρίου 2008 Το Σας πρόβαλε αξιώσεις προκειμένου να μετάσχει στην κυβέρνηση.Shas: If Livni wants a coalition, she must fulfill our demands  Haaretz, 18 Σεπτεμβρίου 2008Livni offers Barak 'full partnership' in new gov't Haaretz, 22 Σεπτεμβρίου 2008 (Ανακτήθηκε 27 Απριλίου 2011) 

 Εκλογές 2009 
Στις 24 Οκτωβρίου του 2008 το Σας αρνήθηκε να συμμετάσχει στην κυβέρνηση. Η Λίβνι εγκατέλειψε τις προσπάθειές της για σχηματισμό κυβέρνησης συνασπισμού και η χώρα της οδηγήθηκε σε πρόωρες εκλογές. Τα κυριότερα θρησκευτικά κόμματα, όπως το Σας, διαφώνησαν με τη Λίβνι στα θέματα της κοινωνικής πρόνοιας αλλά και του πολιτικού καθεστώτος της Ιερουσαλήμ.Οι εκλογές διενεργήθηκαν στις 10 Φεβρουαρίου του 2009.Elections in Israel - Φεβρουάριος 2009 Υπουργείο Εξωτερικών του Ισραήλ Ο Ολμέρτ παρέμεινε πρωθυπουργός μιας υπηρεσιακής κυβέρνησης.Olmert to make political comeback Ynetnews, 26 Οκτωβρίου 2008Livni calls for early Israeli election Reuters, 27 Οκτωβρίου 2008 (Ανακτήθηκε 27 Απριλίου 2011) Διαψεύδοντας τις προβλέψεις, το Καντίμα της Λίβνι επικράτησε του δεξιού Λικούντ του πρώην πρωθυπουργού Μπενιαμίν Νετανιάχου με οριακή διαφορά μίας έδρας στην Κνεσέτ. Καθημερινή , Πύρρειος νίκη της Λίβνι, τα εμπόδια έρχονται…, 12 Φεβρουαρίου 2009. Εξπρές, Ισραήλ-εκλογές. Το Καντίμα της Λίβνι επικεφαλής, όμως ο Νετανιάχου σε καλύτερη θέση για να σχηματίσει κυβερνητικό συνασπισμό, 11 Φεβρουαρίου 2009. Ειδικότερα, το κόμμα Καντίμα πήρε είκοσι οκτώ έδρες έναντι είκοσι επτά για το Λικούντ.in.gr, Ερίζουν για τη νίκη στις εκλογές Λίβνι και Νετανιάχου, 11 Φεβρουαρίου 2009.. Αμφότεροι η Λίβνι και ο Νετανιάχου διακήρυξαν την εκλογική τους νίκη.Η Φωνή της Αμερικής, Ισραήλ: Λίβνι και Νετανιάχου διακηρύσσουν εκλογική νίκη, 11 Φεβρουαρίου 2009.. Η πρόεδρος του Καντίμα ζήτησε από τον αντίπαλό της να συμπράξει με το κόμμα της για το σχηματισμό μιας κυβέρνησης ενότητας. Οι Ευρωπαίοι πολιτικοί με δηλώσεις τους εξέφρασαν την υποστήριξή τους προς τη Λίβνι συγκεκαλυμμένα. Ελευθεροτυπία , Οι Ευρωπαίοι «προτιμούν» Λίβνι, 12 Φεβρουαρίου 2009. Στις 20 Φεβρουαρίου ο πρόεδρος Σιμόν Πέρες ανακοίνωσε ότι θα αναθέσει εντολή σχηματισμού κυβέρνησης στον ηγέτη της Δεξιάς, Μπενιαμίν Νετανιάχου.  Η Λίβνι κατέστησε σαφές ότι δεν θα λάμβανε μέρος σε μια κυβέρνηση του Νετανιάχου.

 Εκλογές 2015 
Έπειτα από τη διεξαγωγή των βουλευτικών εκλογών του 2015, στις οποίες ηΛίβνι έλαβε μέρος με την Σιωνιστική Ένωση, έγινε αρχηγός της αντιπολίτευσης.

 Κριτική 
Κατά την ισραηλινή επίθεση στη Γάζα το 2008-09 η Λίβνι επικρίθηκε έντονα από τον Αμρ Μούσα, επικεφαλής του Αραβικού Συνδέσμου, με αφορμή τις δηλώσεις της ότι "δεν υφίστατο ανθρωπιστική κρίση στη Γάζα".

 Παραπομπές 

 Εξωτερικοί σύνδεσμοι 

 Επίσημος ιστότοπος (στα εβραϊκά)

Λιβνι
Κατηγορία:Πρωθυπουργοί του Ισραήλ